FÆLLES HOLDNING (EF) Nr. 2/1999 fastlagt af Rådet den 14. december 1998 med henblik på vedtagelse af Europa-Parlamentets og Rådets direktiv 1999/. . ./EF om syttende ændring af Rådets direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (1999/C 18/02)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3), og

ud fra følgende betragtninger:

(1) Der bør vedtages de foranstaltninger, der er nødvendige, for at det indre marked kan fungere korrekt;

(2) Europa-Parlamentet og Rådet har den 29. marts 1996 vedtaget afgørelse nr. 646/96/EF om en handlingsplan for kræftbekæmpelse som led i indsatsen inden for folkesundhed (1996 2000) (4);

(3) for at opnå bedre sundhedsbeskyttelse og forbrugersikkerhed bør stoffer, der er klassificeret som kræftfremkaldende, mutagene eller reproduktionstoksiske, og præparater, som indeholder sådanne stoffer, ikke markedsføres til privat brug;

(4) i Europa-Parlamentets og Rådets direktiv 94/60/EF af 20. december 1994 om fjortende ændring af direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (5) opstilles der i form af et tillæg til punkt 29, 30 og 31 i bilag I til direktiv 76/769/EØF (6) en liste over stoffer, der er klassificeret som kræftfremkaldende i kategori 1 eller 2, mutagene i kategori 1 eller 2 eller reproduktionstoksiske i kategori 1 eller 2; disse stoffer og præparater, som indeholder disse stoffer, må ikke markedsføres til privat brug;

(5) efter direktiv 94/60/EF skal Kommissionen senest seks måneder efter offentliggørelsen af en tilpasning til den tekniske udvikling af bilag I til direktiv 67/548/EØF (7) forelægge Europa-Parlamentet og Rådet et forslag til ajourføring af denne liste for så vidt angår stoffer, der er klassificeret som kræftfremkaldende i kategori 1 eller 2, mutagene i kategori 1 eller 2 eller reproduktionstoksiske i kategori 1 eller 2;

(6) Kommissionens direktiv 96/54/EF af 30. juli 1996 om toogtyvende tilpasning til den tekniske udvikling af direktiv 67/548/EØF (8) og navnlig dettes bilag I indeholder over 16 nye stoffer, der er klassificeret som kræftfremkaldende i kategori 1 eller 2, mutagene i kategori 1 eller 2 eller reproduktionstoksiske i kategori 1 eller 2; disse stoffer bør tilføjes i tillægget til punkt 29, 30 og 31 i bilag I til direktiv 76/769/EØF; tillægget er konsolideret ved Europa-Parlamentets og Rådets direktiv 97/56/EF (9) om sekstende ændring af direktiv 76/769/EØF;

(7) der er taget hensyn til risici og fordele ved de nye stoffer, der ved direktiv 96/54/EF er klassificeret som kræftfremkaldende i kategori 1 eller 2, mutagene i kategori 1 eller 2 eller reproduktionstoksiske i kategori 1 eller 2;

(8) ved artikel 1, nr. 1), litra f), i Kommissionens direktiv 96/54/EF udgik otte numre af bilag I til direktiv 67/548/EØF, fordi de pågældende stoffer allerede er omfattet af andre numre, eller fordi de ikke længere er klassificeret som kræftfremkaldende; fem af disse stoffer er omfattet af tillægget til punkt 29 i direktiv 76/769/EØF; disse numre bør også udgå af sidstnævnte direktiv;

(9) anvendelsen af dette direktiv berører ikke Fællesskabets minimumsforskrifter for beskyttelse af arbejdstagerne som fastsat i Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (10) og i de særdirektiver, der er vedtaget på grundlag heraf, herunder Rådets direktiv 90/394/EØF af 28. juni 1990 om beskyttelse af arbejdstagerne mod risici for under arbejdet at være udsat for kræftfremkaldende stoffer (sjette særdirektiv i henhold til artikel 16, stk. 1, i direktiv 89/391/EØF (11) -

UDSTEDT FØLGENDE DIREKTIV:

Artikel 1

De stoffer, der er opført i bilag I til dette direktiv, tilføjes til de stoffer, der er opført i tillægget til punkt 29, 30 og 31 i bilag I til direktiv 76/769/EØF.

Artikel 2

De stoffer, der er opført i bilag II i dette direktiv, udgår af listen over stoffer i tillægget til punkt 29 i bilag I til direktiv 76/769/EØF.

Artikel 3

1. Medlemsstaterne vedtager og offentliggør de love og administrative bestemmelser, der er nødvendige for at efterkomme dette direktiv, senest et år efter datoen for dets ikrafttrædelse. De underretter straks Kommissionen herom.

De anvender disse love og administrative bestemmelser 18 måneder efter datoen for dette direktivs ikrafttrædelse.

2. Disse love og administrative bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 4

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 5

Dette direktiv er rettet til medlemsstaterne.

Udfærdiget i . . .

På Europa-Parlamentets vegne

Formand

På Rådets vegne

Formand

(1) EFT C 59 af 25.2.1998, s. 5.

(2) EFT C 214 af 10.7.1998, s. 73.

(3) Europa-Parlamentets udtalelse af 18. februar 1998 (EFT C 80 af 16.3.1998, s. 91), Rådets fælles holdning af 14. december 1998 og Europa-Parlamentets afgørelse af (endnu ikke offentliggjort i EFT).

(4) EFT L 95 af 16.4.1996, s. 9.

(5) EFT L 365 af 31.12.1994, s. 1.

(6) EFT L 262 af 27.9.1976, s. 201. Direktivet er senest ændret ved Kommissionens direktiv 97/64/EF (EFT L 315 af 19.11.1997, s. 13).

(7) Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT 196 af 16.8.1967, s. 1). Direktivet er senest ændret ved Kommissionens direktiv 97/64/EF (EFT L 343 af 13.12.1997, s. 19).

(8) EFT L 248 af 30.9.1996, s. 1.

(9) EFT L 333 af 4.12.1997, s. 1.

(10) EFT L 183 af 29.6.1989, s. 1.

(11) EFT L 196 af 26.7.1990, s. 1.

BILAG I

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II

>TABELPOSITION>

RÅDETS BEGRUNDELSE

I. INDLEDNING

1. Kommissionen forelagde den 8. januar 1998 Rådet et forslag baseret på EF-traktatens artikel 100 A om ændring af Rådets direktiv 76/769/EØF om indbyrdes tilnærmelse af medlemsstaternes lovgivning om begrænsning af markedsføring og anvendelse af visse farlige stoffer og præparater.

2. Europa-Parlamentet afgav udtalelse om Kommissionens forslag den 18. februar 1998 og godkendte det uden ændringer. Det Økonomiske og Sociale Udvalg afgav udtalelse den 29. april 1998.

Rådet fastlagde den 14. december 1998 sin fælles holdning i overensstemmelse med traktatens artikel 189 B.

II. FORMÅL

Ved Europa-Parlamentets og Rådets direktiv 94/60/EF om fjortende ændring af direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater blev der i bilag I til direktiv 76/769/EØF tilføjet en liste over stoffer, der er klassificeret som kræftfremkaldende, mutagene eller reproduktionstoksiske i kategori 1 eller 2 (k/m/r-stoffer). Det forbyder anvendelsen af disse stoffer i stoffer og præparater, der markedsføres til privat brug.

Ved Kommissionens direktiv 96/54/EF om toogtyvende tilpasning til den tekniske udvikling af direktiv 67/548/EØF blev der tilføjet 16 nye k/m/r-stoffer i bilag I til direktiv 67/548/EØF.

I henhold til direktiv 94/60/EF skal Kommissionen senest seks måneder efter offentliggørelse af, at nye stoffer er blevet klassificeret som k/m/r (i kategori 1 eller 2) som led i Rådets direktiv 67/548(EØF, forelægge Europa-Parlamentet og Rådet et nyt forslag, som tager sigte på at tilføje sådanne nye klassificerede stoffer i bilag I til direktiv 76/769/EØF.

Ved denne ændring udvides listen over k/m/r-stoffer i bilag I til direktiv 76/769/EØF, idet de stoffer, der er blevet klassificeret som k/m/r i kategori 1 eller 2 ved toogtyvende tilpasning til den tekniske udvikling af direktiv 67/548/EØF, tilføjes. Det er således forbrugerne forbudt at anvende alle disse stoffer.

III. ANALYSE AF DEN FÆLLES HOLDNING

Rådet har med Kommissionens godkendelse udvidet Kommissionens forslag med artikel 2 i den fælles holdning og med den dertil hørende betragtning 8.

Ved denne artikel udgår fem stoffer af listen i tillægget til punkt 29 i bilag I til direktiv 76/769/EØF. Disse fem stoffer samt tre andre var udgået af bilag I til direktiv 67/548/EØF, fordi de allerede var omfattet af andre numre, eller fordi de i mellemtiden ikke længere var klassificeret som kræftfremkaldende. I forbindelse med denne ændring af direktiv 76/769/EØF var det således hensigtsmæssigt også at lade dem udgå af nævnte direktiv.